stanford-oval/wikipedia huggingface dataset:
ארצי בן-יעקב
קריירת משחק

בן יעקב נולד במושבה בנימינה, להורים חברי תנועת החרות. את קריירת הכדורגל החל בקבוצה המקומית, בית"ר בנימינה, ויחד עמו שיחקו בקבוצה שני שחקנים שהפכו שנים מאוחר יותר לפוליטיקאים בעתיד, אהוד אולמרט וזאב בוים. בזכות כישרונו הבולט, צורף בן יעקב לנבחרת הנוער של ישראל, ועבר לקבוצת בית"ר נתניה ששיחקה בליגה השנייה, לאחר שהובטח לו קטנוע וספה כמענק.
ב-1968 נפגש עמו יושב ראש בית"ר ירושלים, רובי ריבלין, ושכנע אותו לעבור לקבוצה, שעלתה בסוף אותה שנה לליגה הראשונה. המאמן ישראל חליבנר היה האחראי לשינוי תפקודו של בן יעקב מחלוץ מרכזי לקיצוני ימני, תפקיד שאותו מילא בקביעות לאורך הקריירה שלו ככדורגלן. מספר החולצה שלו לאורך שנותיו בקבוצה היה 7.
בן יעקב שיחק בבית"ר ירושלים בין השנים 1975-1968, במהלכן הבקיע 21 שערים. 
במהלך שבע השנים הללו הפך ארצי בן יעקב לסמל ושחקן אהוד. הוא היה גבה קומה וחסון וכשהיה פורץ באגף ימין היה מושך עמו את התקפת קבוצתו קדימה. למרות שלא הירבה לכבוש שערים, התמחה ביצירת המהלכים המביאים להבקעת השער ובישל שערים רבים. בן יעקב פיתח תרגיל הטעיה בעזרת עקב הנעל, בה היה מסיט את הכדור מצד אחד לשני תוך כדי ריצה, ובכך היה מטעה את מגיני הקבוצה היריבה.
בשנת 1970 זומן בן יעקב לסגל נבחרת ישראל שהתכוננה באותה עת למשחקי גביע העולם שהתקיימו באותה שנה במקסיקו. למרבה אכזבתו לא העניק לו המאמן הלאומי, עמנואל שפר, הזדמנויות משחק רבות. לזכותו של ארצי בן יעקב נזקפו שתי הופעות בודדות במדים הלאומיים, שתיהן במשחקי ידידות. בשנת 1973 מונה עמנואל שפר כמאמנה של בית"ר ירושלים, ובן יעקב היה בין השחקנים שגרמו להדחתו מן התפקיד, אולי כתגובה על אי שיתופו במשחקים שלוש שנים לפני כן.
בעונת 1971/1972 כמעט וזכה בן יעקב יחד עם קבוצתו באליפות, אך הזוכה בתואר בסופו של דבר הייתה מכבי תל אביב, ובית"ר הסתפקה במקום השני. בשנת 1975 העפילה בית"ר ירושלים, לראשונה בתולדותיה, למשחק גמר גביע המדינה. היה זה אחד ממשחקיו האחרונים של בן יעקב כשחקן, משחק בו הפסידה בית"ר לקבוצת הפועל כפר סבא בתוצאה 3-1. 
בתום אותה עונה פרש בן יעקב מקריירת משחק והוא בן 29 בלבד.
לבן יעקב 179 הופעות במדי בית"ר ירושלים ו 13 שערים.
לאחר הפרישה

לאחר פרישתו סיים בן יעקב תואר בלימודי משפטים, והחל להתמחות כעורך דין. הוא נכנס לתחום הפוליטיקה כחבר מרכז הליכוד, ושימש כיועץ לשר התקשורת, מרדכי ציפורי. ארצי אף שירת כשליח בדרום אפריקה לתקופה מסוימת. בשנת 1987 עבר בן יעקב לשמש כיושב ראש קבוצת הכדורגל של בית"ר תל אביב, ויחד עם המאמן וחברו הטוב יצחק שום הוביל אותה למספר עונות מוצלחות בצמרת הליגה הישראלית. לאחר שפרש גם מתפקיד זה, התרכז באופן מוחלט בעולם המשפטים.
בניין עיריית טורונטו

| --- | --- |

 מידע כללי
 סוג:  בניין ממשל מקומי 
 שימוש:  בניין עירייה
 כתובת:  רחוב Queen St W‏ 100, טורונטו
 מיקום:  טורונטו 
 מדינה:  קנדה קנדה
 בעלים:  הממשל המוניציפלי של טורונטו 
 הקמה ובנייה
 תקופת הבנייה:  7 בנובמבר 1961 – 13 בספטמבר 1965 (3 שנים)
 תאריך פתיחה רשמי:  13 בספטמבר 1965 
 אדריכל:  ויליו רבל
 סגנון אדריכלי:  אדריכלות מודרנית 
 מידות
 גובה:  73.76 מטרים מטר
 קומות:  27 
 קואורדינטות:  43°39′12″N 79°23′02″W﻿ / ﻿43.653333333333°N 79.383888888889°W﻿ / 43.653333333333; -79.383888888889
 אתר רשמי
  (למפת טורונטו מוגדלת) בניין העירייה(למפת טורונטו רגילה) בניין העירייה
 
בניין העירייה של העיר טורונטו (באנגלית: Toronto City Hall), שנמצאת באונטריו, קנדה הוא אחד מסמליה המובהקים של העיר. הבניין עוצב על ידי ויליו רבל (Viljo Revell) ותוכנן על ידי האנס-קארל בנדל (Hanns karl Bandel). בנייתו החלה בשנת 1961. הוא נבנה כדי להחליף את בניין העירייה הישן של העיר שנבנה בשנת 1899.
במהלך השנים התעניינה עיריית טורונטו בבניית בניין עירייה מודרני. בשנת 1951 נבחרו שלוש מחברות האדריכלים הגדולות בטורונטו לעצב תוכנית, התוצאה הייתה מבנה שמרני בצורה קיצונית אשר נדחה על ידי האוכלוסייה המקומית. ראש העיר נתן פיליפס החליט בשנת 1958 לקיים תחרות בינלאומית כדי לבחור את העיצוב החדש. החלטה זו גרמה למרמור בקרב חלק מהתושבים אשר טענו שהעבודה צריכה להיעשות על ידי קנדים.
למעלה מ-500 תוכניות נשלחו, והזוכים היו הפינים ויליו רבל ואירו סארינן (Eero Saarinen). התוכנית גרמה לוויכוחים רבים, אך הבנייה התחילה בשנת 1961 והסתיימה בשנת 1965.
מיקום

הבניין ממוקם בצד הצפוני של Queen Street West chi בין Bay Street ו-Osgoode Hall. באזור בו שכן הרובע הסיני הראשון של העיר. תושבי אזור זה הועברו ברובם לצפון-מערב המחוז.
עיצובו של הבניין

בעוד שבסיס הבניין הוא מלבני, שני המגדלים שלו מעוגלים בחתך-רוחבי ועולים לגבהים שונים. בין המגדלים חדר תחתי דמוי צלוחית, וארגונו הכללי דומה במקצת לשתי ידיים המערסלות את החדר. משטח הבטון החיצוני של המגדלים חוזק כדי למנוע קריסה של המבנה, כתוצאה מהתרחבות של פני השטח החיצוניים וקריעת המבנה כתוצאה מלחץ אוויר שונה בשני הצדדים של המגדל דמוי הכנפיים, בעקבות הרוח העזה שמגיעה מהימות הגדולות.
בחזית המבנה המרכזי ממוקמת כיכר נתן פיליפס, מרחב ציבורי המכיל זירה להחלקת סקייטבורד. עוד ישנה מצבת זיכרון להחרבת העיר היפנית הירושימה בנשק גרעיני שמיוצגת על ידי פסל ברונזה של הנרי מור. הכיכר מוקפת בטיילת מוגבהת, המובילה לבניין העירייה. כיכר זו ומלון שרתון חוצים את Queen Street.
ביקורת

ערך זה עוסק בתגובה לחיוב או לשלילה. אם התכוונתם למשמעות אחרת, ראו .
ביקורת היא שיפוט, הערכה, חוות דעת או ניתוח של דבר כלשהו. ביקורת יכולה להיות מופנה כלפי אדם, כלפי מעשיו או דעותיו של אדם, כלפי קבוצה או ארגון, כלפי תופעה חברתית, כגון שיח מסוים או אופנה, כלפי אוסף של תופעות ופרקטיקות, כגון ביקורת על הדת, כלפי רעיונות, או כלפי תוצר כלשהו, כגון יצירת אמנות או אדריכלות. בשפה העברית, המילה ביקורת מתייחסת לעיתים גם להליכי פיקוח ובקרה שוטפת שתכליתם הערכה של מושא הביקורת לאור חוקים או תקנים מקובלים, כפי שמשתמע למשל מחוק יסוד: מבקר המדינה ומהמושגים ביקורת חשבונאית וביקורת שיפוטית. כמו כן, בשפה העברית, כמו בגרמנית וצרפתית, המילה מתייחסת הן לניתוח והערכה מוסדרים של מושג, תאוריה או מבנה חברתי (באנגלית: critique), כגון שלושת ספרי הביקורת של עמנואל קאנט ותחום התאוריה הביקורתית בפילוסופיה, והן להערכה פשוטה יותר של מושא הביקורת (באנגלית: criticism). ביקורת יכולה להיות פעולה יומיומית וגם תוצר של תהליכי מחשבה ומחקר מקצועיים הדורשים הכרות מעמיקה עם מושא ביקורת, ההקשר שלו והדיסציפלינה שבמסגרתה נערכת הביקורת.
ביקורת בשפת היום יום

בשפת היומיום למילה ביקורת יש קונוטציה שלילית ולעיתים מתייחסים למונחים "ביקורת" ו"ביקורת שלילית" כנרדפים. לדוגמה, מהכותרת "ביקורת על ההגנה, בריימו: בלאט ולוקט נהדרים" משתמע ביקורת שלילית על ההגנה ותשבחות לבלאט וללוקט. עם זאת, ביקורת יכולה להיות גם חיובית. כך למשל, מהכותרת "ביקורת סרט" לא משתמע הערכה שלילית של הסרט המבוקר.
הפילוסוף ריימונד גויס טוען שבשיח היום-יום למושג ביקורת יש מספר מאפיינים שקושרים אותו עם משמעות שלילית. לרוב, דרישה להבהרה נוספת או הבעת אהדה לבדה אינן נחשבות לביקורת. בנוסף, פעולת הביקורת ופעולת ההצדקה של דבר נחשבות להופכיות. עם זאת, פעולת הביקורת, גם בשפת היום-יום, נבדלת מגינוי, התנערות או הבעת התנגדות לדבר, כיוון שהיא דורשת טיעון שמסביר את העמדה השלילית. לפי גישה זו ביקורת נבדלת גם מסוגים שונים של עלבון, כמו גידוף, המתאפיינים בהצגת הדבר כמגוחך, תיוגו בשמות תואר ("דעה מרושעת" או "תוצר גרוע"), או מסירת התנגדות ללא הסבר. מידת התוקף שמיוחס לטיעונים שמשמשים כביקורת היא תלויית הקשר. כך למשל, טיעונים משפטיים עשויים להיות חסרי תוקף ורלוונטיות בביקורת ספרות.
בפילוסופיה

בפילוסופיה המערבית מונחים שונים שמשמעותם ביקורת הגיעו מהמילה היוונית κριτικός (בתעתיק לעברית: קריטיקוס), שמשמעותה להיות מסוגל להבחין בין דברים.
בעידן הנאורות, פילוסופים שונים, ובמיוחד עמנואל קאנט, ביקשו להרחיב את המושג ולהפוך אותו לכללי יותר. קאנט יצר ניגוד בין התייחסות ביקורתית לבין התייחסות דוגמטית לדבר. בעוד שהתייחסות דוגמטית לטענה מבטאת קונפורמיזם לעמדה פרטית כלשהי, או שיפוט של דבר ללא בחינה של העיקרון לפיו אנו שופטים, התייחסות ביקורתית דורשת בחינה של הטענה לאור התבונה בלבד ודורשת מאיתנו לבחון ראשית את גבולות הידע, ההבנה והחוויה שלנו.
ביקורת עמיתים

ביקורת עמיתים היא מקרה פרטי של ביקורת בונה ודוגמה חשובה לביקורת המשמשת להבטחת איכות. ביקורת עמיתים משמשת בעיקר כדי לקבוע אם מאמר שפרסם חוקר בתחום מסוים בספרות מחקרית בתחומו, ראוי להתפרסם באותו מקור ספרותי. ביקורת עמיתים נפוצה גם מחוץ למדע; כך למשל, בוויקיפדיה עורכים שונים נוהגים לבקר זה את רעהו כאשר המבוקר כותב ערך אשר המבקר בקיא בנושא שלו ובכך כביכול מסייע להבטיח את איכות המידע המופיע בו.
בניין ודיור

בניין ודיור הוא כתב עת ישראלי בנושא אדריכלות ועיצוב פנים, המתפרסם אחת לכמה חודשים. כתב העת יצא לראשונה בשנת 1983 בשם "בניין דיור". האות "ו" לפני המילה "דיור" נוספה בשנות ה-90. נכון ל-2021, העורכת של המגזין היא חדווה אלמוז.
במגזין מספר סוגי כתבות: כתבות תאוריות של בתים, דירות, משרדים, בתי-עסק, מבנים ציבוריים וכדומה וכתבות תחקיר העוסקות בחומרים, מגמות עיצוב, תערוכות ובחידושים מהעולם. בניגוד לכתבי עת אחרים העוסקים בנושאי עיצוב ופונים בעיקר לאדריכלים ואנשי מקצוע בתחום, "בניין ודיור" פונה גם לקהל הרחב.
במגזין מספר מדורים קבועים:
חשיפת מעצבים צעירים
הצגת פרופיל של מעצבים ותיקים וידועים
עיצוב ישראלי מקורי
חדשים ומיוחדים
גינון
עתיקות
מכללה לעיצוב
לצד המגזין הוקם אתר בניין ודיור במהלך שנת 2010. כיום אתר בניין ודיור הוא אתר העיצוב הגדול והמוביל בישראל. נכון ל-2021 הופצו גם חמישה ספרי בנין ודיור.
אתר בניין ודיור הוא זרוע האינטרנט של מגזין בניין ודיור – מגזין ישראלי בתחום עיצוב הפנים והאדריכלות. מגזין בניין ודיור מופץ ב-80,000 עותקים בפורמט כרומו. למגזין כ-55,000 מנויים קבועים – חובבי עיצוב, אדריכלים ומעצבים.
ראו גם

אדריכלות ישראלית
אדריכלות ישראלית (כתב עת)
אנטרופיית רניי

אנטרופיית רניי היא הכללה של אנטרופיות בתורת האינפורמציה. בשנת 1961 הציג אלפרד רניי את משפחת האנטרופיות הפרמטריות, כהכללה מתמטית של אנטרופיית שאנון. רניי מעוניין היה למצוא שיטת מדידת מידע כללית ביותר המשמרת את תכונת האדיטיביות של מערכות סטטיסטיות בלתי תלויות, ומתואמת עם אקסיומות ההסתברות. לאנטרופיית רניי מספר יישומים בתורת הקודים, מכניקה סטטיסטית, סטטיסטיקה ותחומים נוספים אחרים.
הגדרה

יהי  X משתנה מקרי בדיד בעל תומך  {\mathcal {X}}=\{x_{i}|1\leq i\leq n\} ופונקציית הסתברות  p_{i}, המקיימת  p_{i}=Pr_{X}(x_{i}). אנטרופיית רניי מסדר  \alpha  (כאשר
 \alpha \geq 0) עבור  X תהא:
 H_{\alpha }(X)\triangleq {\begin{cases}{1 \over 1-\alpha }\log {\sum _{i=1}^{n}p_{i}^{\alpha }}&{\mbox{if }}\alpha \neq 1\\H_{1}(X)&{\mbox{if }}\alpha =1\end{cases}}
כאשר: בדר"כ בסיס הלוגריתם הוא 2 ו-  H_{1}(X)=-\sum _{i=1}^{n}p_{i}\log {p_{i}} היא אנטרופיית שאנון. כמו כן,  {\displaystyle \alpha } פרמטר חסר יחידות הנקרא אינדקס האנטרופיה, ומאפיין את דרגת אי האקסטנסיביות של המערכת. אין שיטה כללית לדעת מהו ערכו של אינדקס האנטרופיה, וניתן להשתמש בו על מנת להתאים את רגישות הביטוי לצורת התפלגות ההסתברות.
במקרה בו פונקציית ההסתברות מתפלגת באופן אחיד,  p_{i}={1 \over n} עבור  {1\leq i\leq n}, נקבל כי:  \forall \alpha \geq 0;H_{\alpha }(X)=\log(n).
הגדרה > תכונות

נמנה מספר תכונות חשובות עבור אנטרופיית רניי:
אדיטיביות
H_{\alpha }(X) אי שלילית:  H_{\alpha }(X)\geq 0.
קעירות - עבור  \alpha \leq 1 אנטרופיית רניי קעורה. לעומת זאת, עבור  \alpha >1 אינה קמורה או קעורה בלבד. ניתן להראות כי תכונת הקעירות נשברת עבור  \alpha >\alpha ^{\star }>1, כאשר  \alpha ^{\star } תלוי ב  n באופן הבא:  \alpha ^{\star }\leq 1+{\ln(4) \over \ln(n-1)}.
עבור  \alpha \geq \beta  כאשר:  \alpha ,\beta \in [0,\infty ) נקבל כי  0\leq H_{\alpha }(X)\leq H_{\beta }(X)
H_{\alpha }(X) פונקציה חסומה, רציפה ולא עולה ב- \alpha .
H{z}(X) עם  z=\alpha +j\omega  אנליטית בכל המישור המרוכב מלבד בציר הממשי השלילי. מכאן, סינגולריות האנטרופיה עבור  \alpha =1 אינה מהותית, כך שכפי שציינו בגבול  \alpha \rightarrow 1 נקבל את אנטרופיית שאנון.
ההשלכה של תכונת הקעירות הדו משמעית היא שאנטרופיית רניי אינה מתאימה להוות אנטרופיה פיזיקלית (בניגוד לאנטרופיית שאנון) כאשר מבוטאת על ידי פונקציית הסתברות  p_{i} רלוונטית.
מתכונה  (6) ניתן להראות כי אם נבצע המשכה אנליטית של  \alpha  למישור המרוכב, דהיינו  z=\alpha +j\omega , אזי  H_{z}(X)=\sum _{i=1}^{n}p_{i}^{z} אנליטית למעט בציר הממשי השלילי.
הגדרה > אנטרופיית רניי המשותפת

ניתן להרחיב את הגדרת אנטרופיית רניי למקרה של משתנה מקרי דו ממדי בדיד באופן הבא: יהי  (X,Y) משתנה מקרי דו־ממדי בדיד עם פונקציית הסתברות  p_{ij}=Pr(X=x_{i},Y=y_{j}), כאשר  {1\leq i\leq n},  {1\leq j\leq m}.
אנטרופיית רניי המשותפת תהא:
 H_{\alpha }(X,Y)\triangleq {1 \over 1-\alpha }\log {\sum _{i,j}p_{ij}^{\alpha }};\{\alpha \geq 0,\alpha \neq 1\}
הגדרה > אנטרופיית רניי המותנית

לאנטרופיית רניי המותנית היו מספר הצעות בספרות, אך רובן לא קיימו הן מונוטוניות והן את כלל השרשרת. בנוסף, הצעות אלו לא הסכימו עם אנטרופיית שאנון (המותנית) ואנטרופיית המינימום (המותנית). על כן, נציג הגדרה לאנטרופיית רניי המותנית אשר מסכימה עם האמור לעיל.
יהיו  X,Y משתנים מקריים בדידים עם תומכים  {\mathcal {X,Y}} בהתאמה ופונקציית התפלגות מותנית  P_{X|Y}(x|y) ו-  \alpha \in (0,1)\cup (1,\infty ). אנטרופיית רניי היחסית תהא:
 H_{\alpha }(X|Y)\triangleq -\log \left(\sum _{y\in {\mathcal {Y}}}P_{Y}(y)\left(\sum _{x\in {\mathcal {X}}}P_{X|Y}(x|y)^{\alpha }\right)^{1 \over \alpha }\right)^{\alpha  \over {\alpha -1}}
מספר הבחנות:
H_{1}(X|Y)\triangleq \lim _{\alpha \rightarrow 1}H_{\alpha }(X|Y)=H(X|Y). כאשר  H(X|Y) היא אנטרופיית שאנון המותנית.
\lim _{\alpha \rightarrow \infty }H_{\alpha }(X|Y)=H_{\infty }(X|Y). כאשר  H_{\infty }(X|Y) היא אנטרופיית המינימום המותנית.
H_{0}(X|Y)\triangleq \lim _{\alpha \rightarrow 0}H_{\alpha }(X|Y)=\log \left(\max _{y\in {\mathcal {Y}}}\{|\operatorname {sup} (P_{X|Y=y})|\}\right). כאשר  H_{0}(X|Y) היא פונקציית הארטלי המותנית או אנטרופיית המקסימום המותנית.
עבור  \alpha \geq \beta  כאשר:  \alpha ,\beta \in (0,\infty ) נקבל כי  0\leq H_{\alpha }(X|Y)\leq H_{\beta }(X|Y).
מונוטוניות - עבור  \alpha \in (0,\infty ) מתקיים:  H_{\alpha }(X)\geq H_{\alpha }(X|Y).
כלל השרשרת (החלש) - עבור  \alpha \in (0,\infty ) מתקיים:  H_{\alpha }(X|Y)\geq H_{\alpha }(X,Y)-H_{0}(Y).
אנטרופיית רניי היחסית עלולה להימצא בתחומים רבים כגון: מערכות קוונטיות, הנדסה ביו-רפואית, קריפטוגרפיה, כלכלה, סטטיסטיקה ותחומים נוספים.
דיברגנץ רניי

יהי  P,Q פונקציות הסתברות מעל תומך  {\mathcal {X}}, אזי דיברגנץ רניי  D_{\alpha } של  P מ-  Q, מסדר  \alpha , כאשר  \alpha \in [0,1)\cup (1,\infty ), יהא:
 D_{\alpha }(P||Q)\triangleq {1 \over {\alpha -1}}\log \left(\sum _{z\in {\mathcal {X}}}P(x)^{\alpha }Q(x)^{1-\alpha }\right)
הגדרה זו ניתנת להרחבה עבור המקרה בו  \alpha =1,\infty  על ידי לקיחת הגבולות:  {\begin{cases}D_{1}(P||Q)\triangleq \lim _{\alpha \rightarrow 1}D_{\alpha }(P||Q)\\D_{\infty }(P||Q)\triangleq \lim _{\alpha \rightarrow \infty }D_{\alpha }(P||Q)\end{cases}}
ומתקיים:  {\begin{cases}D_{1}(P||Q)=\sum _{x\in {\mathcal {X}}}P(x)\log \left({\frac {P(x)}{Q(x)}}\right)\\D_{\infty }(P||Q)=\log \left(\operatorname {supp} _{x\in {\mathcal {X}}}\left({\frac {P(x)}{Q(x)}}\right)\right)\end{cases}}.
במקרה של  \alpha =1 דיברגנץ רניי  D_{\alpha } של  P מ-  Q הוא דיברגנץ קולבק-לייבלר של  P מ-  Q.
דיברגנץ רניי > הכללה קוונטית

לדיברגנץ רניי קיימת גם הכללה קוונטית. תחילה, עבור  \alpha \in [0,1)\cup (1,\infty ) נחפש את הפונקציונלים הממשיים  {\mathcal {D}}_{\alpha }(\cdot ||\cdot ) על זוגות אופרטורים חיוביים, מבוטאים באמצעות פרמטר  \alpha , כך שמתקיים:  {\mathcal {D}}_{\alpha }(\rho _{X},\sigma _{X})=D_{\alpha }(P||Q). כאשר: \sigma _{X},  \rho _{X} הם מצבים קלאסיים ומתקיים:  \rho _{X}=\sum _{x\in {\mathcal {X}}}P(x)|x\rangle \langle x|_{X} ו-  \sigma _{X}=\sum _{x\in {\mathcal {X}}}Q(x)|x\rangle \langle x|_{X} עם  \operatorname {supp} P\subseteq \operatorname {supp} Q.
בנוסף, נדרוש כי אי שוויון עיבוד הנתונים שיתקיים. כלומר, עבור אופרטור קוונטי  \Lambda :  {\mathcal {D}}_{\alpha }(\rho ||\sigma )\geq {\mathcal {D}}_{\alpha }(\Lambda (\rho )||\Lambda (\sigma )).
על כן, ההכללה הקוונטית של דיברגנץ רניי תוגדר להיות:
 D_{\alpha }(\rho ||\sigma )\triangleq {\frac {1}{\alpha -1}}\log {\frac {\operatorname {Tr} (\rho ^{\alpha }\sigma ^{1-\alpha })}{\operatorname {Tr} \rho }}
כאשר:  \rho ,\sigma \in {\mathcal {P}}({\mathcal {H}}), ו -  \rho \subseteq \operatorname {supp} \sigma  ל-  \alpha >1 או  \rho \not \perp \sigma  ל-  \alpha \in [0,1).
לביטוי זה פירושים אופרטורים ישירים כהכללה של ערכי קצה בניסויים בתאוריית הקוונטים.
יישום כלכלי

ניתן להסתכל על צמד פונקציות הסתברות כמשחק מזלות אשר בו אחת מההסתברויות מגדירה את הסיכויים הרשמיים, והשנייה את ההסתברויות עצמן. עצם ידיעת ההסתברות עצמה מאפשרת לשחקן המשתתף במשחק להרוויח, ושיעור הרווח עצמו מתקשר לדיברגץ רניי בצורה הבאה:
 {\rm {ExpectedRate}}={\frac {1}{R}}\,D_{1}(b\|m)+{\frac {R-1}{R}}\,D_{1/R}(b\|m)\,.
כאשר:  m מגדירה את הסיכויים הרשמיים (לענייננו - השוק), של המשחק,  b היא ההתפלגות בה המשקיעים מאמינים ו-  R היא שנאת סיכון של המשקיעים. אם ההתפלגות האמיתית היא  p (אשר אינה בהכרח מתלכדת עם אמונת המשקיע  b), אזי השיעור הממשי לטווח הארוך יתכנס לציפייה האמיתית שלה מבנה מתמטי זהה:  {\rm {RealizedRate}}={\frac {1}{R}}\,{\Big (}D_{1}(p\|m)-D_{1}(p\|b){\Big )}+{\frac {R-1}{R}}\,D_{1/R}(b\|m)\,.
ראו גם

אנטרופיית שאנון
אנטרופיית פון נוימן
אנטרופיית צאליס
הערות שוליים

↑  Shannon, C. (1948). "A mathematical theory of communication". The Bell System Technical Journal. 27 (3): 623–656, 379–423. doi:10.1002/j.1538-7305.1948.tb01338.x.
↑  J. Valverde-Albacete, Francisco; Peláez-Moreno, Carmen (2019). "The Case for Shifting the Rényi Entropy". Entropy-Basel. 21 (1). doi:10.3390/e21010046.
↑  Principe, Jose C. (2010). Information Theoretic Learning : Renyi's Entropy and Kernel Perspectives. Springer New York. p. 51. ISBN 978-1-4419-1570-2.
↑  Golshani, Leila; Pasha, Einollah; Yari, Gholamhossein (27 ביוני 2009). "Some properties of Rényi entropy and Rényi entropy rate". Information Sciences. 179 (14): 2426–2433. doi:10.1016/j.ins.2009.03.002. {{cite journal}}:  (עזרה)
1 2  Berens, Stefan (28 באוגוסט 2013). Conditional Rényi entropy (MSc). Leiden University. {{cite thesis}}:  (עזרה)
↑  Leditzky, Felix (בנובמבר 2011). Relative entropies and their use in quantum information theory (PhD). Girton College, University of Cambridge. {{cite thesis}}:  (עזרה)
איור 2- אנטרופיית רניי עבור מספר ערכים של אינדקס האנטרופיה
בלדה על מעיין וים

"בלדה על מעיין וים" (מכונה גם "בלדה למעיין") הוא שיר עברי, שכתב יחיאל מוהר והלחין משה וילנסקי. השיר בוצע לראשונה על ידי להקת הנח"ל ב-1958 במסגרת התכנית "צריך לחיות", הסולן היה איתמר כהן (שביצע את השיר לימים גם בקריירת הסולו שלו). באותה שנה ביצעה את השיר גם שושנה דמארי ובביצועה קיבל השיר את עיקר פרסומו.
השיר זכה להצלחה ולפופולריות ובוצע בעשרות גרסאות כיסוי, היה נפוץ בחוגי ריקודי עם בישראל והיה מבוצע כריקוד עם קלאסי למתחילים. מילות השיר שהן למעשה בלדה העוסקת במעיין ומתייחסת לרגשותיו וביחס בין המעיין הקטן אל הים, נשאו משמעות אלגורית והועלו פירושים שונים לפשר משמעות המילים.
ביצוע נפוץ של השיר הוא של יהורם גאון לאחר כעשור באלבומו "משירי משה וילנסקי". בין מבצעי השיר נמנו גם בעז שרעבי, שגיב כהן, רוני דלומי, צילה דגן (דואט עם עודד בן-חור), רוחמה רז (עם עידן דוד),יערה בן-דוד, איתן מסורי, יזהר כהן, ליאורה, אופירה גלוסקא, מתי סרי בדואט עם דקלון, חנן יובל עם דפנה ארמוני, אורנה ומשה דץ ואחרים. בתוכנית הטלוויזיה הסאטירית ניקוי ראש בוצעה גרסת כיסוי למנגינת השיר בשם "הישבן שרצה כיסא" כפרודיה על המבצעת שושנה דמארי.
בניין עיריית בוסטון

| --- | --- |

 מידע כללי
 סוג:  בניין ממשל מקומי 
 שימוש:  בניין עירייה
 כתובת:  כיכר העירייה של בוסטון 1
 מיקום:  בוסטון 
 מדינה:  מסצ'וסטס מסצ'וסטס
 הקמה ובנייה
 תקופת הבנייה:  1963–1968 (כ־5 שנים)
 תאריך פתיחה רשמי:  10 בפברואר 1969 
 אדריכל:  קלמן מקינל ונולס   קמפבל, אלדריך ונולטי
 סגנון אדריכלי:  ברוטליזם 
 קואורדינטות:  42°21′37″N 71°03′29″W﻿ / ﻿42.3603°N 71.058°W﻿ / 42.3603; -71.058
  (למפת בוסטון מוגדלת) בניין העירייה(למפת בוסטון רגילה) בניין העירייה
 
בניין עיריית בוסטון (באנגלית: Boston City Hall) הוא מקום מושבה של בית הממשל המוניציפלי של בוסטון, מסצ'וסטס. הוא כולל את משרדי ראש עיריית בוסטון ומועצת העיר בוסטון. הבניין הנוכחי נבנה בשנת 1968 כדי לקבל את תפקידיו של בניין העירייה הישן.
הבניין הניצב בלב קומפלקס המרכז הממשלתי שבכיכר העירייה של בוסטון, בן תשע קומות ובנוי בסגנון הברוטליסטי. הברוטליזם הוא תנועה אדריכלית במחצית השנייה של המאה ה-20, ובנייניו כוללים לעיתים קרובות צורות נוקשות ובטון. הסגנון היה נפוץ משנות החמישים עד שנות השבעים של המאה העשרים, במיוחד מבני תחבורה וציבור.
תיאור

הבניין המונומנטלי תוכנן על ידי משרדי האדריכלים קלמן מקינל ונולס וקמפבל, אלדריך ונולטי עם משרד המהנדסים למסורייר יועצים. תוכניתם זכתה ב-1962 בתחרות כלל-ארצית לתכנון בית העירייה, ונבחרה מבין 256 מועמדויות. מטרת ההצעה הייתה ליצור בניין שיהיה נגיש ומתקשר עם הציבור. הם תכננו את בניין עיריית בוסטון בשנות השישים כסמל לפתיחות ושקיפות. פרויקט השיפוץ הביא לדעות חלוקות מאוד לגבי עתיד הבניין, כאשר חלק מתושבי בוסטון מאמינים שהוא חסר ערך ומייחלים שייהרס. עם זאת, ראש עיריית בוסטון מרטי וולש העדיף להחיות את הבניין, והתמקד בשיפור המבנה.
הבניין שנוא על ידי הקהל הרחב ומככב ברשימות "הבניינים המכוערים בעולם".
הבניין היווה השראה בעיצובו לבניין בנק ישראל שבירושלים.
הערות שוליים

↑  Bridget Cogley, Boston City Hall renovation preserves "straightforward honesty" of brutalist building, dezeen, ‏22-10-2019
↑   דב אלפון, הצרפתים לא מאמינים במגדלים, באתר הארץ, 18 בספטמבר 2017
| --- | --- |
בקרת זהויות :  NLI: 987007407415505171  GND: 1179736850  LCCN: sh2014100239  VcBA: 494/66866  VIAF: 254073895   WorldCat (עם VIAF): 254073895 
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
ארצות השפלה הספרדיות

ארצות השפלה הספרדיות (בספרדית: Países Bajos españoles; בהולנדית: Spaanse Nederlanden; בצרפתית: Pays-Bas espagnols) היה שמה של בלגיה בין השנים 1581–1714. המדינה כללה את שטחי בלגיה ולוקסמבורג של ימינו, ונחצתה על ידי בישופות לייז'.
ראו גם

היסטוריה של בלגיה
היסטוריה של לוקסמבורג
הארכידוכס אלברכט השביעי יחד עם רעייתו ושותפתו לשלטון, איזבלה, נסיכת ספרד.
ארצות השפלה הבורגונדיות

ארצות השפלה הבורגונדיות הוא מונח המתייחס לתקופה שבה ארצות השפלה היו בשלטון דוכסי בורגונדיה בשנים 1384 עד 1477, וכן לוקסמבורג וחלקים בצפון צרפת של ימינו ("פלנדריה הצרפתית").
היסטוריה

חלק גדול משטחים אלו עבר בירושה ב-1384 לדוכסי בורגונדיה, ענף צעיר יחסית בשושלת ולואה של בית המלוכה הצרפתי, עם מותו של לואי לה מאל רוזן פלנדריה. היורשת שלו, מרגרטה השלישית רוזנת פלנדריה, התחתנה עם פיליפ האמיץ (1342–1404), הראשון מדוכסי בורגונדיה לבית ולואה, אשר ירש באופן זה את רוזנויות פלנדריה, ארטואה, רתל, בורגונדיה ונוור. פיליפ ומרגרטה החלו תקופה ממושכת של שלטון בורגונדי בארצות השפלה.
עם הזמן התרחבו שטחי הדוכסות בארצות השפלה, וכללו את רוזנות נאמור ב-1421, דוכסויות בראבנט ולימבורג ב-1430, רוזנויות אינו, הולנד וזיילנד ב-1432, דוכסות לוקסמבורג ב-1441 ודוכסות חלרה ב-1473. התקופה הבורגונדית באה אל קיצה ב-1477, כשהדוכס האחרון לבית ולואה, קרל האמיץ, מת בשדה הקרב ולא השאיר אחריו יורש ממין זכר: דוכסות בורגונדיה עברה לרשות הכתר הצרפתי (על פי החוק הסאלי), וארצות השפלה עברו באמצעות מארי מבורגונדיה לרשות בעלה, מקסימיליאן (ראו: ארצות השפלה ההאבסבורגיות).
שליטי ארצות השפלה הבורגונדיות

דוכסי בורגונדיה ששלטו בארצות השפלה היו
מרגרטה השלישית ובעלה פיליפ האמיץ (1384 - 1405)
יאן "ללא חת" (1405–1419)
פיליפ הטוב (1419 - 1467)
קרל האמיץ (1467 - 1477)
מארי מבורגונדיה (1477 - 1482)
פוליטיקה

שליטי בית ולואה נאלצו להתמודד עם חבל ארץ הטרוגני המורכב ממספר רב של בישופויות וערים עצמאיות, ששררו בו נאמנויות מקומיות ושבטיות רבות, ועם כמה מערכות מקבילות של מיסוי, מידות ומשקלות, מכסי מגן וכו'. ניסיונות מצד הדוכסים להעמיק את השליטה ברמה המקומית נתקלו בניסיונות מרידה בקרב הערים העצמאיות, לעיתים בתמיכת האצולה המקומית. מרידות אלו דוכאו על ידי הצבא ביד קשה, ובאופן הדרגתי החל להתגבש ממשל מרכזי מודרני וביורוקרטיה של פקידים דוכסיים, מה שאיפשר לשליטים הבורגונדיים להפוך לפטרוני האמנויות ולנהל חיי חצר זוהרים שהשפיעו על אורח החיים המלכותי ברחבי אירופה במשך מאות שנים. פיליפ הטוב דאג להקים את ה"סטאטן-חנראל" או "סטאט ז'נרו", מועצה של נציגי הבורגנות, הסוחרים, האצולה והכמורה, ובכך השפיע השפעה מכרעת על המאורעות ההיסטוריים בארצות השפלה במאות השנים הבאות.
חצרו של פיליפ הטוב שכנה בבריסל, אך הוא פרש את חסותו גם על ערים כמו ברוז' ונאמור, ובכך ביסס את מעמדן של ארצות השפלה כלב האימפריה הבורגונדית, שמרכזה הקודם היה בדיז'ון שבצרפת. בחצרות אלו הייתה פריחה עצומה באמנות, במוזיקה ובמדע.
תחת שלטון בורגונדיה התאחדו בפעם הראשונה כל המחוזות והערים השונות בארצות השפלה תחת שלטון מרכזי אחד, ובהדרגה נוצרה כך זהות לאומית חדשה: אנשים ראו את עצמם פחות ופחות כ"בראבנטים", "זיילנדים" או "לימבורגים", ובמקום זאת החלו לחשוב על עצמם כעל נדרלנדים, כלומר "בני ארצות השפלה", או בשפות לטיניות בלגים.
בירמן

ערך זה עוסק בגזע של חתול בית. אם התכוונתם למשמעות אחרת, ראו .
| --- | --- |

 ארץ מוצא:  בורמה
 מיון
 משפחה:  חתוליים
 מין:  חתול בר
חתולי בירמן
בירמן הוא גזע של חתול הבית שמוצאו מבורמה אך הוא הגיע בעת החדשה לצרפת ואנגליה ומשם הופץ ברחבי העולם.
מראה כללי

גופו של הבירמן הוא בינוני עד גדול, מוצק ושרירי. ראשו עגול, עיניו בצבע כחול עמוק. אורך הפרווה בינוני, צבעי פרוותו דומים לחתול מגזע הימלאיה.
כפות רגליו תמיד לבנות.
היסטוריה של הגזע

בשנת 1919 הובאו זוג חתולים שתואמים את המראה המתואר באגדה מהמזרח הרחוק - לצרפת. הזכר מת בזמן המסע הקשה, אולם הנקבה הייתה בהריון, והביאה לעולם את הבירמנים המערביים הראשונים. במשך השנים הבירמנים שימשו בעיקר כחתולי חצר במשפחות אצולה באירופה. הבירמן הוכר לראשונה כגזע נפרד בשנת 1925 בצרפת. לאחר מלחמת העולם השנייה נותרו בחיים רק שני בירמנים באירופה, ונדרשו הכלאות עם חתולים סיאמיים ופרסיים על מנת להרבות אותם.
לאחר השיקום, הבירמן הוכר באנגליה בשנת 1966, וזמן קצר לאחר מכן, בארצות הברית.